Den Vest-Sjællandske Avis, 1827-05-26
Nyeste Post Efterretninger. Fra Tyrkiet og Grækenland har man denne Gang kun høist usikkre og upaalidelige Efterretninger. Bekræftelser paa de Seiervindinger, som Grækerne skulde have tilfægtet sig ved Athen, ere ikke indløbne. Derimod melder Bladet Osservatore Triestind: at den har modtaget Breve fra Syra af 25de Marts, hvori det hedder: at Acropolis er nær ved at overgive sig efterat Grækerne i adskillige blodige Fægtninger under Muren af den have tabt mange Folk og deriblandt 16 Capitanis. Ogsaa den bekiendte Colokothroni skal være omkommen i Fægtningerne og Oberste Fab vier være haardt saaret. Det sidste synes at være sikkert; men derimod Colokothronis Død at være tvivlsom. Jbrahim Pascha vedbliver at være uvirksom i Morea. Jngen kan gjette Aarsagen til dette Forhold af en saa modig og virksom Feldtherre. Tiden vil opklare denne Hemmelighed. Men denne Efterretning er af en temmelig gammel Datum og synes derfor ogsaa at være tvivlsom.) – Fra Wien skrives under 7de Mai, at der Aftenen tilforn udbredte sig allehaande Rygter, som en Coureer skulde have medbragt fra Petersborg og i hvilken Hr. von Ribeaupierre skulde forlade Constantinopel, at den Russiske Armee skulle passere Pruth og deslige, men for det første fortiene alle disse Rygter ingen Tillid og synes at være udbredte af Børsspekulantere. Paalidelige Beretninger fra Petersborg melde blot, at Divanets Afslag paa Forslagene med Hensyn til Grækerne er ankommet dertil. Derfor kunne vel krigeriske Rygter, have udbredet sig i Publicum; men ved Hoffet synes man ingenlunde at have opgivet den Troe at kunne ved Underhandlinger bevæge Porten til et mere moderat Forhold. Fra Berlin skrives: at den Hurtighed hvormed Greven af Capo d'stria er afreist til St. Peterborg, hvorhen Hs. Majestæt Keiseren har kaldet ham, har paa nye oplivet Grækervennernes Haab; da man nu ikke uden Grund kan vente, at Rusland i Forening med England vil handle med mere Kraft i denne Sag. – De nyeste Efterretninger fra London indeholde, ifølge Beretninger fra Lissabon af 6te Mai den Efterretning, at Regentinden er meget syg og at man holder hendes Død for at være nær forestaaende. Man troer ifald hun døer, at Regieringen vil blive overdraget til Donna Maria Francisca Benedicte, en Søster til den afdøde Konge af Portugals Moder, som er født den 26de Julii 1746, er Enke efter Prinsen af Brafilien Jose Frans Zaver, og som ifølge sin høie Alder har i flere Aar levet ganske afsondret fra Verden. Den Livsfare hvori Regentinden svæver har opvakt den største Bestyrtelse saavel hos Regieringen som hos de høie Engelske militaire og hos de diplomatiske Personer. Man har i Sinde at trække to eller tre Engelske Regimenter nærmere til Hovedstaden for i Nødsfald at forebygge overilede Forholdsregler. Man har saa megen større Grund til at føle sig foruroeliget ved denne sørgelige Begivenhed, dersom den skulde indtræffe da den indvortes Tilstand i Landet er saa uroelig; hvilket nyelig har givet sig tilkiende ved den Opstand, som var udbrudt iblandt Garnisonen i Fæstningen Elvas. Rebellerne bleve vel betvungne; men der forefaldt dog et skrækkeligt Blodbad ogsaa nogle Bønder, som havde taget Oprørernes Partie bleve dræbte. Til denne indvortes Tilstand i Portugal passer nu ikke det Rygte, som har været udbredt i London: at de Engelske Tropper skulde forlade dette Land, og at Flaaden ligeledes skal trække sig tilbage fra Tajo Floden, paa hvilken Station den Engelske Regiering ikke længere vilde holde Krigskibe.